אריך נוימן

ד"ר אריך נוימן (בגרמנית: Erich Neumann; 23 בינואר 1905, ברלין – 5 בנובמבר 1960, תל אביב) היה פסיכולוג וסופר יהודי גרמני, ומאוחר יותר ישראלי, מתלמידיו המובהקים של קרל גוסטב יונג.

קורות חיים
נוימן למד בברלין פילוסופיה, פסיכולוגיה ורפואה. בשנת 1927 העניקה לו אוניברסיטת ברלין תואר דוקטור, ובשנת 1933 עמד בבחינות הרישוי לרפואה. בהיידלברג נמנה עם ידידיה של חנה ארנדט. בשנת 1933 עבר לשווייץ, ושם למד אצל קרל גוסטב יונג. בשנת 1934 עלה לארץ ישראל ופתח בתל אביב קליניקה פרטית לפסיכותרפיה. נוימן הרבה לנסוע בין ישראל לאירופה, במיוחד לציריך, שם הרצה במכון של יונג. הוא היה חבר באיגוד הבינלאומי לפסיכולוגיה אנליטית ונשיא הארגון הישראלי של פסיכולוגים אנליטיים.

נוימן נפטר ב-5 בנובמבר 1960 ונקבר בבית העלמין קריית שאול.

הגותו
נוימן נחשב לבולט בתלמידיו של יונג, אף כי דרכו הפסיכולוגית הייתה גם בעלת מאפיינים עצמאיים. רבים ראו בו מי שעתיד לרשת את יונג, אך נוימן נפטר כשנה לפני יונג.

תרומתו העיקרית הייתה בתחומי הפסיכולוגיה ההתפתחותית והפסיכולוגיה של המודעות. גישתו לאנליזה הייתה תאורטית ופילוסופית, בניגוד לאופי הקליני יותר שרווח באנגליה ובארצות הברית. נוימן טבע את מושג ה"צנטרוברטיות", סינתזה של מוחצנות ומופנמות. ידועה מאוד גם תרומתו לתאוריה של ההתפתחות הנשית, שאותה ניסח בפרסומים רבים, בעיקר בספרו הנודע ביותר, "האם הגדולה".

ציטוטים

כתביו

כתביו בתרגום אנגלית 
 המקורות וההיסטוריה של התודעה (מגרמנית: R. F. C. Hull), פרינסטון, 2014.

כתביו בתרגום עברית 
 פסיכולוגית המעמקים ומוסר חדש (מגרמנית: שמעון זנדבנק), שוקן, תשכ"ד.
 משבר והתחדשות (מגרמנית: יונה שטרנברג), שוקן, תשכ"ו.
 על ההתפחות הנפשית של היסוד הנשי (מגרמנית: מרים רון-בכר), ספרית פועלים, תשמ"א.
 האדם המיסטי (מגרמנית: יואב ספיר; עריכה מדעית: אבי באומן), רסלינג 2007.
 הילד: האישיות בשחר התפתחותה, חסינות, 2011.
 אדם ומשמעות: שלוש מסות (תרגום ועריכה מדעית: תמר קרון, דוד וילר), רסלינג 2013.

לקריאה נוספת
 מיכה נוימן, 'היחסים בין קרל גוסטב יונג ואריך נוימן על פי ההתכתבות שביניהם, שיחות ב, 3 (1988), 157–172.
 יעל פרוינד-אברהם, ארכיטיפ הצל בהגותו של אריך נוימן, עבודת גמר (מ"א), אוניברסיטת בר-אילן, תשס"ז 2006.
 יעל אברהם-פרוינד, 'יונגיאני על גדות הירקון', גלילאו: כתב עת למדע ולמחשבה, 113 (2008), 50–55.
 Henry Abramovitch ‘The Origins and History of a Creative Man: Celebrating 100 Years of the Birth of Erich Neumann.”’ Harvest: International Journal for Jungian Studies 52(2): 9-17. 2006.
 Henry Abramovitch & Marion Badrian. ‘Neve Ze’elim Children’s Home: A Unique Long-term Treatment Centre Inspired by the Teaching of Erich Neumann.’ Harvest: International Journal for Jungian Studies, 52 (2): 182-199. 2006. (מאמר על המרכז הטיפולי היונגיאני הישראלי נווה צאלים).

קישורים חיצוניים 

 
 אריך נוימן – תמונתו וכתביו 
 
 
 דן לחמן, אריך נוימן / האדם המיסטי, 12 בדצמבר 2007, באתר אימגו
 
 רות נצר. על השמים ועל האדמה. על 'האדם המיסטי' של אריך נוימן. מוסף ספרים 'הארץ'. פברואר. 2008. מצוי גם באתר של רות נצר.
 רות נצר. נוימן - אדם ומשמעות - פורסם ב'שיחות'. כ"ח. מס.2. 2014. מצוי גם באתר של רות נצר.
 
 פרופ' מיכה נוימן, לגדול בבית יונגיאני, יקינתון, 235 (ספטמבר 2009), 12-14 – מאמר מאת בנו של נוימן, באתר ארגון יוצאי מרכז אירופה
 אבי באומן, פרויד והמאצ'ואיזם הישראלי, יקינתון, 245 (2011), ח-י, באתר ארגון יוצאי מרכז אירופה
 יונתן שרייבר, אבו יזיד אל בסטאמי כאדם המיסטי בהגותו של אריך נוימן

הערות שוליים

פסיכולוגים ישראלים
פסיכולוגים יהודים גרמנים
פסיכואנליטיקאים ישראלים
פסיכואנליטיקאים גרמנים
פילוסופים של הדת
פמיניזם דתי
אנשי העלייה החמישית
נפטרים מסרטן הכליה
גרמנים שנולדו ב-1905
ישראלים שנפטרו ב-1960